শুধু ‘ওয়ার ক্রাইম’ অর্থে বিচার করার কথা উঠছে, এটি ঠিক কোথায় পাওয়া গেল? ১৯৭৩ সালের International Crimes (Tribunals) Act (যেটির মাধ্যমে অপরাধীদের বিচারের বর্তমান আয়োজন) এ স্পষ্টভাবে বলা আছে বিচার্য অপরাধগুলোর কথা। আইনটির তালিকাতেই ‘ওয়ার ক্রাইম’ ছাড়াও রয়েছে ‘জেনোসাইড’, ‘ক্রাইমস এগেইন্সট হিউম্যানিটি’, ‘ক্রাইমস এগেইনস্ট পীস’। এর বাইরের অপরাধগুলোও বিচারের জন্য কিছু generic provision রয়েছে, যেগুলোর মাধ্যমে অন্যান্য অপরাধগুলোরও বিচার করা সম্ভব। আইনটির ধারা ৩ পড়ে নেয়ার অনুরোধ করবো। শুধু ধারাগুলোই নয়, এর বাইরেও আমাদের হাতে রয়েছে শব্দগুলোর/টার্মগুলোর প্রযোজ্য আইনী ব্যাখ্যা/সংজ্ঞা যা আমরা পেয়েছি ইউগোশ্লাভিয়া, রুয়ান্ডা, সিয়েরা লিয়ন, কম্বোডিয়ার রায়গুলো থেকে।